Det har vært spekulert i om paionerne kan ha vært trakere, eller av blandet trakisk-illyrisk opprinnelse. Paionerne ble senere hellenisert. Lingvistisk har paionisk språk blitt ulikt knyttet til nabospråk som illyrisk og trakisk, og muligens også et blandingsspråk av illyrisk og trakisk. Flere østlige paioniske stammer, blant annet agrianerne, falt åpenbart innenfor den trakiske sfære av innflytelse. Dog i henhold til den nasjonale legende (Herodot v. 13), var de teukritiske kolonister fra Troja. Homer forteller om paionerne i (bok II, linje 848), som kom fra Axios for å slåss sammen med trojanerne, men nevner ikke om de var i slekt med trojanerne. Homer nevner en av deres høvdinger som en viss Pyraechmes (uten henvisning til slekt), men senere i (bok 21) nevner Homer en annen høvding, Asteropaeus, sønn av Pelagon.